2017. gada 13. jūnijā Noteikumi Nr. 333

Rīgā (prot. Nr. 30  38. §)

Grozījumi Ministru kabineta 2012. gada 21. februāra noteikumos Nr. 127 "Noteikumi par ziņojamām, reģistrējamām un valsts uzraudzībā esošām dzīvnieku infekcijas slimībām un kārtību, kādā par tām sniedzama informācija Pārtikas un veterinārajam dienestam"

Izdoti saskaņā ar Veterinārmedicīnas likuma

25. panta 18. punktu

Izdarīt Ministru kabineta 2012. gada 21. februāra noteikumos Nr. 127 "Noteikumi par ziņojamām, reģistrējamām un valsts uzraudzībā esošām dzīvnieku infekcijas slimībām un kārtību, kādā par tām sniedzama informācija Pārtikas un veterinārajam dienestam" (Latvijas Vēstnesis, 2012, 32. nr.; 2013, 214. nr.) šādus grozījumus:

1. Aizstāt noteikumu tekstā:

1.1.  vārdus "zirgu Āfrikas mēris" (attiecīgā locījumā) ar vārdiem "Āfrikas zirgu mēris" (attiecīgā locījumā);

1.2. vārdus "cūku Āfrikas mēris" (attiecīgā locījumā) ar vārdiem "Āfrikas cūku mēris" (attiecīgā locījumā);

1.3. vārdus "cūku klasiskais mēris" (attiecīgā locījumā) ar vārdiem "klasiskais cūku mēris" (attiecīgā locījumā).

2. Papildināt informatīvo atsauci uz Eiropas Savienības direktīvām ar 8. punktu šādā redakcijā:

"8) Padomes 1992. gada 29. aprīļa Direktīvas 92/35/EEK, ar ko paredz kontroles noteikumus un pasākumus Āfrikas zirgu mēra apkarošanai."

3. Papildināt 1. pielikuma I nodaļu ar 12.1 punktu šādā redakcijā:

|  |  |  |  |
| --- | --- | --- | --- |
| "12.1 | Kumeļu ienāši | *Streptococcus equi equi* | Zirgu dzimta (*Equidae*)" |

4. Papildināt 1. pielikuma III nodaļu ar 4.1 punktu šādā redakcijā:

|  |  |  |  |
| --- | --- | --- | --- |
| "4.1 | Āfrikas cūku mēris | *Iridovirus, Poxvirus* | Cūku dzimta (*Suidae*) un pekaru dzimta (*Tayassuidae*)" |

Ministru prezidents Māris Kučinskis

Zemkopības ministrs Jānis Dūklavs